**Бизнестің әлеуметтік жауапкершілігі жөніндегі «Парыз» конкурсы**

«Бизнестің әлеуметтік жауапкершілігі жөніндегі «Парыз» конкурсы туралы» Қазақстан Республикасы Президентінің 2008 жылғы 23 қаңтардағы № 523 Жарлығына сәйкес, бизнестің әлеуметтік жауапкершілігі жөніндегі байқау 2023 жылы басталғаны туралы жарияланады.

Байқау халықтың әл-ауқатын одан әрі жақсарту мақсатында жеке кәсіпкерлік субъектілерінің қоғам алдындағы корпоративтік әлеуметтік жауапкершілігін қалыптастыруға және арттыруға бағытталған.

      Жеке кәсіпкерлік субъектілері қатыса алатын конкурс Қазақстан Республикасының бүкіл аумағында өткізіледі.

      Мемлекеттің акциялары, жарғылық капиталдарындағы қатысу үлесі 50 проценттен асатын ұйымдар конкурсқа қатысуға жіберілмейді.

      Конкурстың жеңімпаздарын айқындау жөніндегі комиссияның шешімі негізінде лауреаттар атақтары жыл сайын мынадай:

      1) шағын және орта кәсіпкерлік субъектісі;

      2) ірі кәсіпкерлік субъектісі санаттары бойынша беріледі.

      Үміткерлер тұтас алғанда қоғамның және соның ішінде жеке кәсіпкерлік субъектісі қызметкерлерінің әл-ауқатын жақсартуға бағытталған, өздерінің корпоративтік әлеуметтік жауапкершілігін растайтын әлеуметтік бағдарламаларын ұсынуға тиіс.

Конкурс жыл сайын номинациялар бойынша өңірлік және республикалық деңгейлерде өткізіледі және қатысу тегін болып табылады..

     Конкурсқа катысуға:

      1) қызметін кемінде үш жыл жүзеге асыратын;

      2) таратылу сатысында тұрмаған, банкрот деп танылмаған;

      3)Қазақстан Республикасы еңбек заңнамасының жойылмаған бұзушылықтары, оның ішінде қызметкерлерге жалақы және басқа да төлемдер бойынша мерзімі өткен берешегі жоқ;

      4) қызметкерлермен ұжымдық еңбек даулары жоқ;

      5) Қазақстан Республикасының аумағында саяси, кәсіподақ және діни ұйымдарды қолдауға бағытталуға тиіс емес әлеуметтік және қайырымдылық қызметті жүзеге асыратын;

      6) конкурсқа қатысуға өтінімінде дәйекті мәліметтерді көрсеткен, сондай-ақ құжаттарды толық көлемде ұсынған үміткерлер жіберіледі.

Конкурсқа катысу үшін үміткерлер материалдарды екі данада жолдайды, оларда:

       1) осы ережелерге қосымшаға сәйкес толтырылған өтінім;

      2) үміткердің өз қызметінің деңгейін өзін-өзі бағалауын және корпоративтік әлеуметтік жауапкершілігі бойынша нақты нәтижелерін білдіретін есебі болады;

      Үміткердің есебінде:

      заңды тұлғаның немесе жеке тұлғаның тарихы;

      ұйымдық құрылымы; өзге де қосымша ақпарат;

      3) есепке қосымша (ұжымдық шарттың көшірмесі және өзге де құжаттар);

      4) Қазақстан Республикасының Еңбек жəне халықты əлеуметтік қорғау министрлігі белгілеген және оның интернет-ресурсында орналастырылған нысанда толтырылған сауалнама болуы тиіс.

Комиссия ұсынылған материалдардың негізінде жеңімпаздарды анықтайды және мынадай номинациялар бойынша конкурстың лауреаттары атақтарын беру туралы шешім қабылдайды:

      1) «Үздік әлеуметтік жауапты кәсіпорын».

      Бұл номинацияда өз персоналын қолдауға, мүмкіндігі шектеулі адамдарды әлеуметтік бейімдеуге және жалпы коғамның әл-ауқатын жақсартуға бағытталған әлеуметтік бағдарламаларды (еңбекақыны және әлеуметтік төлемдерді төлеуді, кадрларды кәсіптік даярлау мен қайта даярлау жүйесін ұйымдастыру, мүмкіндігі шектеулі адамдарды барынша көп мөлшерде жұмысқа орналастыру және тағы басқалар) іске асыратын үміткерлердің кызметі қаралады;

      2) «Еңбекті қорғау саласындағы үздік кәсіпорын».

      Бұл номинацияда еңбек кызметі процесінде қызметкерлердің денсаулығын сақтауға мүмкіндік беретін еңбек жағдайларын жасайтын үміткерлердің қызметі қаралады;

      3) «Үздік ұжымдық шарт».

      Бұл номинацияда Қазақстан Республикасының заңнамасында көзделген, қызметкерлердің еңбек және әлеуметтік құқықтарын едәуір жақсартатын және нығайтатын ұжымдық шарттар қаралады;

      4) «Экологияға қосқан үлесі үшін».

      Бұл номинацияда қоршаған ортаның, қалдықтарды кәдеге жарату мен қайта өңдеудің жай-күйін жақсартуға бағытталған табиғатты қорғау (экологиялық) бағдарламаларын, іс-шараларын және жобаларын іске асыруда ерекше көзге түскен үміткерлердің қызметі қаралады.

      Конкурста «Жылдың үздік әлеуметтік жобасы» арнайы сыйлығы бекітіледі.

      Бұл арнайы сыйлықта бизнес іске асыратын, халықтың әлеуметтік осал және аз қамтылған топтарының жұмыспен қамтылуына және (немесе) тұрмыс жағдайларын жақсартуға ықпал ететін әлеуметтік жобалар қарастырылады.

      Гран-при - конкурстың жоғары наградасы жұмыста және корпоративтік әлеуметтік және экологиялық жауапкершілік қағидаттарын іске асыруда анағұрлым жоғары нәтижелерге қол жеткізген үміткерге беріледі.

      Конкурс лауреаттарына тиісті диплом, эмблема және айрықшалық белгісі (мүсінше) беріледі.

      Конкурс лауреаттары осы атақ берілгеннен кейін үш жыл бойы конкурс эмблемасын жарнамалық мақсаттарда пайдалану құқығын алады.

Конкурсқа қатысуға өтінімдерді қабылдау **2023 жылдың 1 шілдесіне дейін** «СҚО Жамбыл ауданы әкімдігінің жұмыспен қамту және әлеуметтік бағдарламалар бөлімі» КММ-де Пресновка ауылы, Дружба көшесі 6, 2-12-35 rynok\_truda.2017@mail.ru электрондық мекен-жайында жүргізіледі.

**СҚО Жамбыл ауданы әкімдігінің жұмыспен**

**қамту және әлеуметтік бағдарламалар бөлімі**